stanford-oval/wikipedia huggingface dataset:
PDVSA

| --- | --- |


 נתונים כלליים
 תקופת הפעילות:  30 באוגוסט 1975 – הווה (49 שנים) 
 חברות בנות:  Lagoven  Maraven  Corpoven 
 מיקום המטה:  קראקס 
 ענפי תעשייה:  תעשיית הנפט 
 מוצרים עיקריים:  נפט 
  
 www.pdvsa.com
 
Petróleos de Venezuela, S.A. (בקיצור PDVSA) היא חברת הנפט והגז טבעי הממלכתית של ונצואלה. החברה עוסקת בגילוי, ייצור, זיקוק ויצוא של נפט ושל גז טבעי. מאז הקמתה ב-1 בינואר 1976 עם הלאמת תעשיית הנפט בוונצואלה, PDVSA היא הגורם המרכזי בתעשיית הנפט במדינה שהיא היצואנית החמישית בעולם של נפט.
מאגרי הנפט בוונצואלה הם מהגדולים בעולם, והחברה הממשלתית משמשת עבור ממשלת ונצואלה מקור תקציבי חשוב. ממשלת ונצואלה מתייחסת לחברה כפרת מזומנים, והיא מעסיקה תומכים פוליטיים בנשיא. בשנת 1999 הפיקה החברה 3 מיליון חביות ליום, וב-2012 ירדה התפוקה ל-2.4 מיליון חביות. בין השנים 2004 ל-2010 תרמה החברה 61.4 מיליארד דולר לפרויקטים חברתיים של הממשלה.
תחנות שאיבת הנפט העיקרית במדינה נמצאות בסביבות אגם מאראקאיבו, מפרץ ונצואלה ובקרבת אגן נהר האורינוקו, שבו נמצא מאגר הנפט הגדול ביותר במדינה. רצועת אורינוקו נחשבת למאגר הגדול בעולם של נפט כבד מאוד או נפט אקסטרה-כבד.
ראו גם

השביתה הכללית בוונצואלה (2002–2003)
הערות שוליים

↑  "Brazil's oil boom: Filling up the future". The Economist. 5 בנובמבר 2011. נבדק ב-24 בספטמבר 2012. {{cite news}}:  (עזרה)
1 2  "Venezuela's oil industry: Up in smoke". The Economist. 27 באוגוסט 2012. נבדק ב-24 בספטמבר 2012. {{cite news}}:  (עזרה)
| --- | --- |
בקרת זהויות :  NLI: 987007318715205171  ISNI: 0000 0001 2153 7761  LCCN: n78049526  VIAF: 134510317   WorldCat (עם VIAF): 134510317 
ערך זה הוא קצרמרבנושא חברות ובנושא נפט וגז. אתם מוזמנים לתרום לוויקיפדיה ו.
Odds & Ends

Odds & Ends הוא האלבום הראשון של דיידו, אך מעולם לא יצא באופן רשמי. האלבום יצא בשנת 1995, בגרסה מצומצמת כאלבום דמו.
הפקה

ב-1995, לאחר שפרשה מלימודי משפטים ובמקביל לשיתוף פעולה עם פיית'לס, הקליטה דיידו את אלבומה הראשון. האלבום כלל שירים חדשים מוגמרים ושירים שנכתבו בשנים קודמות שנכללו באלבום בגרסת דמו. רוב השירים באלבום הולחנו והורכבו על ידי דיידו. האלבום היווה פריצת דרך ועצמאות מעבודתה עם אחיה רולו והרכבו פיית'לס. האלבום משלב סגנון קלאסי עם טריפ הופ (לדוגמה: Hurry Home) ואלקטרוני עם טריפ הופ (לדוגמה: Me).
האלבום גרם להתעניינותה של חברת התקליטים האמריקאית אריסטה רקורדס. החברה פנתה לחברת Cheeky Records שבבעלות אחיה- רולו והחתימה את דיידו על חוזה.
הקלטות קודמות

השיר Believe שהוקלט כבר בשנת 1987, הוקלט מחדש בשלוש גרסאות שונות עבור האלבום והם נכללו באלבום כגרסאות בונוס. השיר הופק מחדש על ידי רולו וסיסטר בליס ונכלל ב-No Angel כ-Take my hand. השיר Sweet Eyed Baby הוקלט עבור האלבום כגרסת דמו ולאחר הפקה מחודשת הוקלט ב-1999 כ-Don't think of me. השיר Worthless שאורכו כ-7:52 דקות, הוקלט מספר פעמים בגרסאות מיקס והאוס לפני צאת האלבום. גרסתו הסופית הופצה באלבום Odds end Ends. שירים רבים לא נכללו באלבום הדמו, בהם: Coming Home ,Yesterday ו-Afraid to sleep.
רשימת שירים

| Odds & Ends> מס' | Odds & Ends> שם | Odds & Ends> משך | Odds & Ends>  | Odds & Ends>  | Odds & Ends>  | Odds & Ends>  | Odds & Ends>  | Odds & Ends>  | Odds & Ends>  |
| --- | --- | --- | --- | --- | --- | --- | --- | --- | --- |
| 1. | Give Me Strength  | 4:17 |  |  |  |  |  |  |  |
| 2. | Reverb Song  | 0:45 |  |  |  |  |  |  |  |
| 3. | Take My hand  | 6:42 |  |  |  |  |  |  |  |
| 4. | Me  | 2:38 |  |  |  |  |  |  |  |
| 5. | Sweet Eyed Baby  | 4:43 |  |  |  |  |  |  |  |
| 6. | Keep Your Faith In Me  | 4:03 |  |  |  |  |  |  |  |
| 7. | Too bad  | 2:06 |  |  |  |  |  |  |  |
| 8. | Believe (Flu Season Mix)  | 6:32 |  |  |  |  |  |  |  |
| 9. | Worthless  | 7:52 |  |  |  |  |  |  |  |
| 10. | Hurry Home (Demo)  | 3:15 |  |  |  |  |  |  |  |
| 11. | River, run me dry  | 3:39 |  |  |  |  |  |  |  |
| 12. | Coming Home  | 4:15 |  |  |  |  |  |  |  |
הערות שוליים

↑  דיידו ביוגרפיה | באתר Answers
↑  פייתלס ודיידו ביוגרפיה | ביוגרפיה
↑  אריסטה רקורדס | האתר הרשמי Arista
| דיידו |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | No Angel • Life for Rent • Safe Trip Home • Girl Who Got Away • Still on My Mind |  |
| אלבומי הופעה | Live at Brixton Academy (Dido Live) |  |
| אלבומי להיטים | Greatest Hits |  |
| אלבומים אחרים | Odds & Ends |  |
| סינגלים | "Here with Me" • "Don't Think of Me" • "Thank You" • "Hunter" • "All You Want" • "White Flag" • "Life for Rent" • "Don't Leave Home" • "Sand in My Shoes" • "Don't Believe in Love" • "Quiet Times" • "Everything to Lose" • "No Freedom" • "End of Night" • "Give You Up" |  |
| השתתפות בסינגלים | "Stan" • "One Step Too Far" • "Feels Like Fire" • "Do They Know It's Christmas?" • "Sing" • "Feelin' Good" • "If I Rise" |  |
| סינגלים שיווקיים | "Let Us Move On" |  |
| שירים אחרים | "Take My Hand" |  |
| ערכים קשורים | דיידו פליפ • רולו ארמסטרונג • פיית'לס • דאסטד • סיסטר בליס |  |
| --- | --- |
בקרת זהויות :  MusicBrainz release group: c8f9fd7e-9626-307b-8c2f-210b31815a7c
Entergalactic (ספיישל טלוויזיוני)

| --- | --- |
כרזת הספיישל
כרזת הספיישל
 בימוי:  פלטשר מולס
 הופק בידי:  קניה בריס סקוט מסקודי קארינה מנשיל מוריס ויליאמס איאן אדלמן פלטשר מולס דניס קאמינגס מייקל פנקת' מייק מון
 תסריט:  איאן אדלמן מוריס ויליאמס
 עריכה:  קרול קרבץ איקניאן
 מדבבים:  סקוט מסקודי ג'סיקה ויליאמס טיירון גריפין ג'וניור טימותי שאלאמה לורה הרייר ונסה הדג'נס
 מוזיקה:  דוט דה ג'יניוס פליין פאט
 מדינה:  ארצות הברית ארצות הברית הממלכה המאוחדת הממלכה המאוחדת
 חברת הפקה:  Khalabo Ink Society נטפליקס אנימציה Mad Solar DNEG Animation
 חברה מפיצה:  נטפליקס
 שיטת הפצה:  וידאו על פי דרישה 
 הקרנת בכורה:  30 בספטמבר 2022
 משך הקרנה:  92 דקות
 שפת הסרט:  אנגלית 
 סוגה:  דרמה רומנטיקה יצירה מוזיקלית
 אתר רשמי
 דף הסרט ב־IMDb
 
Entergalactic הוא ספיישל טלוויזיוני מוזיקלי מונפש למבוגרים שנוצר על ידי המוזיקאי והשחקן האמריקאי קיד קאדי, המשמש כבן-לוויה לאלבום באותו השם. במקור, הספיישל נועד להיות סדרת טלוויזיה, אך ב-25 באוגוסט 2022, נמסר על פיתוחו כספיישל טלוויזיוני.
הספיישל עלה לשירות "נטפליקס" ב-30 בספטמבר 2022, לצד השקת האלבום. בספטמבר 2022, חשף קאדי כי הספיישל מוקדש לחברו שנפטר, מעצב האופנה האמריקאי וירג'יל אבלו; תאריך הפצת הספיישל הוא גם תאריך לידתו של אבלו.
תקציר העלילה

ג'בארי הוא אמן רחוב שרמנטי הנמצא על סף הצלחה אמיתית, שזה עתה נשבר לבו לאחר שנפרד מבת זוגו, כרמן. לאחר היתקלות מקרית עם שכנתו הצלמת החדשה והמגניבה, מדו, על ג'בארי להבין אם יוכל לפנות מקום לאהבה בחייו.
צוות המדבבים

סקוט מסקודי – ג'בארי
ג'סיקה ויליאמס – מדו, שכנתו החדשה של ג'בארי, בה הוא מתאהב.
טימותי שאלאמה – ג'ימי, חברו הטוב ביותר וסוחר הסמים של ג'בארי.
טיירון גריפין ג'וניור – קיי
לורה הרייר – כרמן, בת זוגו לשעבר של ג'בארי.
ונסה הדג'נס – קארינה, חברתה הטובה ביותר של מדו.
כריסטופר אבוט – ריד, סוחר אמנות.
דניאלה בלבואנה – נדיה
ג'יידן סמית' – ג'ורדן
קית' דייוויד – מר רייגר
טייאנה טיילור – מדריכת האיגרוף של מדו וקארינה.
ארתורו קסטרו – לן, עמיתו לעבודה של ג'בארי.
מקולי קאלקין – דאונטאון פאט
מיישה מסקודי – אלי, אחותו הגדולה של ג'בארי.
פרנצ'סקה ריאלה – סידני
לואיס גוזמן – מוביל סחורות כבד-גוף
הפקה > פיתוח

ב-23 ביולי 2019, הודיעה נטפליקס כי קיד קאדי ואיאן אדלמן יכתבו ויפיקו עיבוד טלוויזיוני מונפש למבוגרים, שישמש כבן-לוויה לאלבומו של קאדי, "Entergalactic". עוד נמסר כי על הפקת הסדרה הופקד קאדי לצד קניה באריס.
בספטמבר 2021, הודה קאדי בחשבונו הטוויטר הפרטי לשותפיו להפקה על העזרה להוצאת הפרויקט לפועל, ופנה אל המעריצים: ”חכו עד שתשמעו ותראו את "Entergalactic". אין לכם מושג. אני באמת רוצה להודות לקניה באריס, מייק מון, אליזבת' פורטר וכל הצוות על שהאמינו בחזוני ועזרו להביא אותו לידי ביטוי. הכל בסדרה הזו הוא השלב הבא.”
בריאיון לאוגוסט 2022 עם "Esquire", חשף קאדי שהוא הקליט את המוזיקה תחילה – "מקבץ שירים על היופי של להשתחרר מאהבה" – ובאמצעותם עיצב את הנרטיב לפני ששכר צוות תסריטאים לצורך פיתוח הנרטיב.
ב-25 באוגוסט 2022, נמסר כי הסדרה תופץ כספיישל טלוויזיוני.
הפקה > ליהוק

ביולי 2019, נמסר כי בתפקיד הראשי יככב קאדי בעצמו. ביוני 2022, נמסר על ליהוקם של ג'סיקה ויליאמס, טימותי שאלאמה, טיי דולה סיין, לורה הרייר, ונסה הדג'נס, כריסטופר אבוט, 070 שייק, טייאנה טיילור, ג'יידן סמית', קית' דייוויד, ארתורו קסטרו ומקולי קאלקין. ב-8 ביוני, חשף קאדי כי אחותו הגדולה, מיישה, תדבב את דמות אחותו הבכורה של ג'בארי, אלי.
הפצה

ב-15 בספטמבר 2021, חשף קאדי כי הסדרה והאלבום צפויים לצאת במהלך שנת 2022. בספטמבר 2021, הפיץ קאדי קדימון קצר לקידום הספיישל, בו נחשף שהמוזיקה תופק על ידי המוזיקאים, "דוט דה ג'יניוס" ופליין פאט, עמם שיתף פעולה פעמים רבות בעבר. ב-8 ביוני 2022, הפיצה נטפליקס קדימון "מבט ראשון" בו נחשפה גם רשימת צוות המדבבים.
ב-10 ביוני, השיר המקורי הראשון שנוצר לסדרה, שכותרתו "עושה מה שאני רוצה", הופץ בשירותי הזרמת המדיה כסינגל הרשמי הראשון של האלבום. ב-12 ביולי, חשף קאדי בחשבון הטוויטר האישי שלו כי הקדימון הרשמי של הספיישל יופץ באוגוסט, ובו יושמעו שני שירים חדשים, כשאחד מהם עתיד לצאת כסינגל שני. ב-12 בספטמבר, הפיצה נטפליקס קדימון חדש לספיישל.
ביקורות

באתר הביקורות "Rotten Tomatoes", זכה הספיישל לציון 92% על בסיס 12 ביקורות, עם דירוג ממוצע של 7.9/10. באתר הביקורות המשוקללות "Metacritic", זכה הספיישל לציון 73/100 על בסיס 4 ביקורות, דבר המצביע על "ביקורות חיוביות לרוב".
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | תוכנית האנימציה הטובה ביותר | Entergalactic | מועמדות |  |
| 2024 | פרס אמי האמנותי | הישג אישי יוצא דופן באנימציה | מייביס רואיס קרוז | זכייה |  |
הערות שוליים

1 2  "Netflix Unveils September Highlights, Plus 'Dragon Prince' S4 Key Art". 24 August 2022.
↑  Petski, Denise (June 15, 2022). "'Entergalactic': Kid Cudi & Kenya Barris Animated Series Gets Netflix Premiere Date". Deadline. Archived from the original on June 17, 2022. Retrieved October 3, 2022.
↑  "Virgil's Bday is Sept 30th.   Entergalactic is dedicated to him and his legacy.  We will celebrate my friend too next week yall.  #virgilforever". Twitter.com. Retrieved October 3, 2022.
1 2  "Kenya Barris and Kid Cudi to Bring His Next Album to Life in First of Its Kind Adult Animated Music Series Entergalactic". Netflix Media Center (Press release). July 23, 2019. Archived from the original on June 17, 2022. Retrieved October 3, 2022.
↑  "MySpace Inspires Kid Cudi Reflection on Pre-Success Goals: "I Had That Fire Burnin in Me"". 28 September 2021. Archived from the original on 16 November 2021. Retrieved October 3, 2022.
↑  "Kid Cudi Teases 'Entergalactic' and 'MOTM3' Tour, Says 'Next Level Sh*t' Takes Time". Complex Networks. Archived from the original on 2021-11-04. Retrieved October 3, 2022.
↑  "Kid Cudi is All Right". 17 August 2022.
↑  Petski, Denise (2022-06-08). "'Entergalactic': Jessica Williams, Timothée Chalamet, Vanessa Hudgens, Macaulay Culkin & More Join Kid Cudi In Voice Cast Of Netflix Animated Series". Deadline. Archived from the original on 2022-06-17. Retrieved October 3, 2022.
↑  "My real life big sister Maisha plays my big sister Ellie in Entergalactic. She did some other voices too it was unreal. im so so fuckin proud of her". Twitter.com. Retrieved October 3, 2022.
↑  Cudi, Kid (September 15, 2021). "First taste of Entergalactic!!! Music produced by Dot Da Genius and Plain Pat. 2022 only on NETFLIX". Instagram. Archived from the original on 2021-12-24. Retrieved October 3, 2022.
↑  "["https://www.hotnewhiphop.com/kid-cudi-shares-first-look-at-netflix-series-and-album-entergalactic-news.139247.html?_amp Kid Cudi Shares First Look at Netflix Series & Album "Entergalactic]". HNHH. Archived from the original on 2022-02-03. Retrieved October 3, 2022.
↑  "Kid Cudi releases teaser for his upcoming Netflix show 'Entergalactic'". 16 September 2021. Archived from the original on 25 April 2022. Retrieved October 3, 2022.
↑  "ENTERGALACTIC | First Look | Netflix". YouTube. Archived from the original on 2022-06-09. Retrieved October 3, 2022.
↑  "First real trailer for Entergalactic comin next month and will feature a taste of two new songs from the series. Ill drop one of the songs after. So yea, 2nd single comin soon baby". Twitter.com. Retrieved October 3, 2022.
↑  "Netflix Shares Trailer for Kid Cudi's "Entergalactic"". HNHH. 12 September 2022.
↑  "Entergalactic". Rotten Tomatoes. Fandango Media. Retrieved October 3, 2022.
↑  "Entergalactic - TV Show Reviews". Metacritic. CBS Interactive. Retrieved October 3, 2022.
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
Frank Sinatra Sings for Only the Lonely

Frank Sinatra Sings for Only the Lonely הוא אלבום של הזמר האמריקני פרנק סינטרה, שיצא לאור בחודש ספטמבר 1958, על ידי חברת ההקלטות קפיטול. זהו אלבום האולפן ה-18 של סינטרה וה-11 בחברת קפיטול.
הפקה

האלבום מורכב מאוסף בלדות מלנכוליות העוסקות בעצב ובדידות. בזמן ההקלטות היה סינטרה מצוי בשיאם של הליכי הגירושין מהשחקנית האמריקנית אווה גרדנר ועוד לפני סיום ההקלטות הם הגיעו אל סופם. המארגן של האלבום, נלסון רידל, שזמן קצר קודם לכן איבד את אמו ובתו, העיר על אירועים אלה, "אם אני יכול לחבר אירועים כאלה למוזיקה...אולי Only the Lonely הוא התוצאה".
סינטרה תכנן להקליט את האלבום יחד עם המארגן ג'ורדון ג'קינס, איתו עבד על האלבום, Where Are You?, אלבום הבלדות האחרון שהוציא, אך מכיוון שלא היה פנוי בזמן ההקלטות, בחר סינטרה לחזור ולעבוד עם נלסון רידל, איתו עבד בעבר על כמה אלבומים.
שלושה שירים עליהם ניצח רידל והיו אמורים להיות שלושת הקטעים הראשונים שלו לא נכנסו בסופו של דבר אל האלבום והקטעים החילופיים היו בניצוחו של פליקס סלטקין, לאחר שרידל יצא לסיבוב הופעות עם נט קינג קול.
עטיפת האלבום מציגה את פורטרט פניו של פרנק סינטרה כליצן, את העטיפה צייר ניקולס וולופה.
האלבום, Only the Lonely, הגיע למקום הראשון במצעד האלבומים של הבילבורד ושהה בפסגה במשך חמישה שבועות, בסך הכל שהה האלבום במצעד במשך 120 שבועות והגיע לאלבום זהב ב 21 ביוני 1962, כמעט ארבע שנים לאחר צאתו. מגזין המוזיקה הבריטי Q מגזין דרג את האלבום במקום הראשון במצעד 15 האלבומים שהיו לאבני דרך של כל הזמנים.
בשנת 1987 יצא האלבום בגרסת על גבי תקליטור ואליו התווספו שני שירים כבונוס.
פרסי גראמי

פרנק סינטרה קיבל חמש מועמדויות לפרס הגראמי לשנת 1959, אלבום נוסף שלו Come Fly with Me, שיצא בשנת 1958 היה מועמד גם כן. בין הקטגוריות הן פרס גראמי לאלבום השנה. לבסוף, זכה Frank Sinatra Sings for Only the Lonely רק בפרס העטיפה הטובה ביותר בטקס היוקרתי.
רשימת שירים > צד א'

Only the Lonely
Angel EyesEres
What's New?
It's a Lonesome Old Town
Willow Weep for Me
Good-Bye
רשימת שירים > צד ב'

Blues in the Night
Guess I'll Hang My Tears Out to Dry
Ebb Tide
Spring is Here
Gone with the Wind
One for My Baby
משתתפים

פרנק סינטרה - קולות
נלסון רידל - מארגן
פליקס סלטקין - מנצח
בילי מילר - פסנתר
גאס בינובה - סקסופון אלט
H3N2

| H3N2 |
| --- | --- |

מיון מדעי
ממלכה:: Orthornavirae
מערכה:: Negarnaviricota
מחלקה:: Insthoviricetes
סדרה:: Articulavirales
משפחה:: נגיפי שפעת
סוג:: Alphainfluenzavirus
מין:: Influenza A virus
שם מדעי
 Influenza A virus subtype H3N2

וירוס H3N2 הוא תת-זן של וירוס השפעת ממין  influenza virus A והוא יכול להדביק עופות ויונקים. בעופות, בני אדם וחזירים, הווירוס עבר מוטציות לזנים רבים. בשנים בהן H3N2 הוא הזן השולט, יש יותר אשפוזים בבתי החולים.
מיון

H3N2 הוא תת-זן של הזן הוויראלי Influenzavirus A, שהוא גורם חשוב לשפעת אנושית. שמו נובע מצורותיהם של שני סוגי החלבונים שעל פני המעטפת הליפידית שלו, המוגלובין (H) ונוירומינידאז (N). על ידי שכפול ויראלי חדש, H3N2 מחליף גנים לחלבונים פנימיים עם תת-זנים אחרים של שפעת.  וירוס שפעת העופות H3N2 הוא אנדמי לחזירים בסין, והוא זוהה אצל חזירים בווייטנאם, ותורם להופעת זנים חדשים. חזירים יכולים לשאת וירוסי שפעת אנושיים, שיכולים לשלב (כלומר להחליף יחידות משנה של הגנום ההומולוגי על ידי בחירה גנטית) עם H5N1, גנים חולפים ומוטציות.
שפעת H3N2 עונתית

שפעת H3N2 עונתית הורגת כ -36,000 בני אדם בארצות הברית מדי שנה. חיסוני שפעת מבוססים על ניבוי אילו "מוטציות" של הזנים הנוספים H1N1, H3N2, H1N2. לקראת המגפות השנתיות מפותחים חיסונים נפרדים לחצי הכדור הצפוני והדרומי. באזורים הטרופיים, השפעת אינה מראה עונתיות ברורה. עמידות נמדדת לתרופות האנטי-ויראליות הסטנדרטיות amantadine ו- rimantadine ב-H3N2 עלתה מ -1% בשנת 1994, ל -12% בשנת 2003 ול -91% בשנת 2005.
שפעת הונג-קונג

שפעת הונג-קונג הייתה ההתפרצות הראשונה הידועה של זן H3N2, אם כי קיימות עדויות סרולוגיות לזיהומים של H3N2 בסוף המאה ה-19. ביולי 1968 דווח על התפרצויות נרחבות בווייטנאם ובסינגפור. בספטמבר 1968 הגיעה להודו, הפיליפינים, צפון אוסטרליה ואירופה. באותו חודש, הווירוס נכנס לקליפורניה והחזיר את כוחות מלחמת וייטנאם. הוא הגיע ליפן, אפריקה ודרום אמריקה בשנת 1969. ההתפרצות הגיעה לעוצמתה המרבית תוך שבועיים, שנמשכה שישה שבועות בסך הכל. הווירוס בודד בבית החולים בהונג קונג. תסמיני שפעת נמשכים ארבעה עד חמישה ימים.
21

ערך זה עוסק בשנה. אם התכוונתם למשמעות אחרת, ראו .
שנת 21 היא השנה ה-21 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 21 ניתן לה בדיעבד.
כל התאריכים שלהלן הם לפי הלוח היוליאני.
נפטרו

קוויריניוס - מצביא רומאי
ראו גם

ילידי 21‎
נפטרים ב-21‎
H2O: הרפתקאות בנות הים

| --- | --- |

לוגו הסדרה
 מבוסס על:  H2O 
 סוגה:  סדרת טלוויזיה פנטזיה 
 ארץ מקור:  אוסטרליה אוסטרליה
 מספר עונות:  2
 מספר פרקים:  26
 הפקה
 הפצה:  נטפליקס 
 אורך פרק:  כ-26 דקות
 שידור
 רשת שידור:  נטפליקס
 תקופת שידור מקורית:  22 במאי 2015 – 15 ביולי 2015 
 קישורים חיצוניים
 אתר רשמי
 דף התוכנית ב-IMDb
 
H2O: הרפתקאות בנות הים (באנגלית: H2O: Mermaid Adventures) היא סדרת טלוויזיה מונפשת אוסטרלית, שמבוססת על סדרת הלייב אקשן "H2O". הסדרה כוללת 2 עונות ו-26 פרקים באורך 26 דקות, אשר הופצו ברחבי העולם בנטפליקס.
תקציר העלילה

עלילת הסדרה מתמקדת בשלוש נערות: ריקי, אמה וקליאו. בתחילת הסדרה שלושתן מתוארות כנערות רגילות לחלוטין. הסירה שלהן נתקעת באמצע הים, והן חותרות לאי מייקו המסתורי. הן מחפשות דרך לצאת מהאי, ויוצאות דרך בריכה קטנה. הן מחולצות על ידי משמר החופים, ומגלות שכתוצאה ממגע קסם של האי, הן הופכות לבתולות ים בכל פעם שהן באות במגע עם מים. הבנות מגלות בסמוך שכל אחת מהן קיבלה כוח על טבעי שקשור למים. הן מחליטות לשמור על כל העניין בסודיות מוחלטת. בכל פרק בסדרה נוצרת בעיה שמאיימת על הבנות ועל שמירת סודן, אך תמיד הבנות מוצאות דרך לפתור את הבעיה ומצליחות להמשיך ולשמור על סודיות היותן בתולות ים.
דמויות > דמויות ראשיות

אמה גילברט - חברתן של קליאו וריקי. בעונה השנייה עובדת כמלצרית, למדה שחייה מגיל חצי שנה, אך נאלצה לוותר על כך עקב ההפיכה לבתולת ים. כוחה הוא קיפאון, והיא יכולה להקפיא כל מקור של מים שנמצא בסביבתה. היא המציאותית, הרצינית והאחראית מבין חברותיה. מאוהבת בביירון בעונה הראשונה אך בעונה השנייה מתאהבת באש ובסוף העונה מגלה לו את סודה.
קליאו סרטורי - חברתן של אמה וריקי. חלומה לעבוד כווטרינית ובינתיים עובדת במרכז האוקייני, טובת לב וביישנית, כוחה הוא שליטה, הזזה ועיצוב המים. בסוף העונה הראשונה מגלה כי מאוהבת בלואיס והופכת להיות חברה שלו בעונה השנייה נפרדת ממנו ובסוף העונה הם חוזרים להיות ביחד.
ריקי צ'אדוויק - חברתן של אמה וקליאו. כוחה הוא הרתחה, כלומר שהיא יכולה להרתיח ולאדות כל מקור מים בסביבתה. . ריקי נחשבת למרדנית ולילדותית יותר מבין חברותיה. התאהבה בזאין ובעונה השלישית נפרדה ממנו כשראתה אותו מתנשק עם סופי בסוף העונה השלישית ויש רמז לכך שאולי השניים עדיין מאוהבים.
לואיס מק'קרטני - ידיד טוב של קליאו, אמה וריקי, ובהתחלה היחיד שיודע את סודן. מתמחה במחשבים ובמדע ולכן לפעמים מנסה להקל על הבנות עם פטנטים שלרוב הוא ממציא בעצמו, אבל לא תמיד הם עובדים ובדרך כלל מחמירים את הבעיה ומסבכים את הבנות. מאוהב בקליאו
דמויות > דמויות משנה

אליוט גילברט - אחיה הקטן של אמה
קים סרטורי - אחותה הקטנה של קליאו
ברני - סרטן נזיר מדבר שיש לו אוטו צעצוע במקום קונכייה על הגב מכיר את כולם עוזר לבנות הרבה וחבר ממש טוב שלהן, רוכב על זיטה הצלופחית
זיטה - צלופחית, אשר ברני רוכב עליה ומכירה את הסודות של כולן
מרים - נערה שווייצרית האויבת של הבנות וביתו של ראש העיר
זאין - בנו של ראש העיר ובריון בבית ספר של הבנות
סו - תריסנית, חברה של הבנות יש לה תשובה לכל דבר אבל כחידה
דני בורק ומורי - חבורת הפראים, כריש פטיש טיפש צלופח מנהיג החבורה תחמן ורמאי ותמנון מגמגם, האויבים של בנות הים
מר למברט - אקולוג והבוס של קליאו, חבר של ג'ף
ג'ף - אקולוג ווטרינר של חיות ימיות, הבוס של קליאו וחבר של מר למברט
מרסל - דג הליבוט עיוור וחבר של ברני
קרלוטה - מדוזה אשר שרה יפה וליידי וחברה של הבנות
טדי - צב ים צעיר ומשועמם שכל הזמן משחק ועושה מתיחות חבר של הבנות
ביירון - חבר של לואיס והבנות מאוהב באמה
רובי ובובי - שני דולפינים שווייצרים וחברים של בנות הים
זיגי - דג ליצן וחבר של בנות הים
בת הים הלבנה - בת ים מבוגרת שהייתה לפני הבנות, הבנות חולמות שליה מדי פעם לאחר שמצאו פסל ספינה שלה בים
ראש העיר - אביהם של זיין ומרים, באחד הפרקים הוא רצה לבנות אתר נופש באי מייקו מה שגרם לבנות לעזוב את ביתם
1599

שנת 1599 היא השנה ה-99 במאה ה-16. זוהי שנה רגילה, שאורכה 365 ימים. 1 בינואר 1599 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

11 בספטמבר – ביאטריצ'ה צ'נצ'י מוצאת להורג בהוראת האפיפיור קלמנס השמיני לאחר שנמצאה אשמה ברצח אביה, פרנצ'סקו, שהתעלל בה כילדה, בסיועם של אמה החורגת לוקרציה וברנדטו, בנה.
25 בדצמבר – ייסוד העיר נאטאל בברזיל
נולדו

13 בפברואר – האפיפיור אלכסנדר השביעי (נפטר ב-1667)
22 במרץ – אנתוני ואן דייק, צייר פלמי (נפטר ב-1641)
25 באפריל – אוליבר קרומוול, האדון המגן שעמד בראש הרפובליקה הבריטית (נפטר ב-1658)
6 ביוני – דייגו ולסקס, צייר ספרדי (נפטר ב-1660)
25 בספטמבר – פרנצ'סקו בורומיני, אדריכל איטלקי (התאבד ב-1667)
נפטרו

13 בינואר – אדמונד ספנסר, משורר ומלומד אנגלי (נולד ב-1552)
22 באוגוסט – לוקה מארנציו, מלחין איטלקי (נולד ב-1553)
1 בספטמבר – קורנליס דה האוטמן, חוקר ארצות הולנדי (נולד ב-1565)
11 בספטמבר – ביאטריצ'ה צ'נצ'י, בת למשפחת אצולה מרומא שהוצאה להורג בהוראת האפיפיור קלמנס השמיני (נולדה ב-1577)
8 בנובמבר – פרנסיסקו גררו, מלחין ספרדי מתקופת הרנסאנס (נולד ב-1528)
ראו גם

ילידי 1599‎
נפטרים ב-1599‎
H5P

| --- | --- |
לוגו H5P
אתר H5P
אתר H5P
 מפתח:  קוד פתוח
 מחזור חיים:  25 בינואר 2013 – הווה (11 שנים)
 מערכת הפעלה:  חוצה פלטפורמות
 נכתבה בשפות:  JavaScript
 סוג רישיון:  MIT
 h5p.org
H5P (קיצור של HTML5 Package) היא ספרייה חינמית בקוד פתוח המבוססת על JavaScript ליצירה ושיתוף של תוכן אינטראקטיבי HTML5.
סקירה כללית

הפרויקט נוצר על ידי חברת Joubel, חברת e-learning מנורווגיה, ויש לה צוות שנקרא צוות הליבה של H5P שאחראי לפיתוח הפרויקט.
.
ישנם מעל ל-50 סוגי תוכן שונים (נכון ל-2022) שמהם עורכי תוכן יכולים ליצור תכנים משלהם, והבולטים שבהם הם שאלונים מסוגים שונים, מצגות אינטראקטיביות, סרטוני וידאו עם שאלות בתוכו ועוד. יצירת התוכן היא פשוטה וכוללת בכל סוג תוכן עורך ויזואלי להזנת התכנים.
.
פרויקט H5P מפותח על ידי הקהילה, ובאתר של H5P יש מדריכים עבור מתכנתים. מתכנתים יכולים ליצור סוגי תוכן חדשים, ולשפר סוגי תוכן קיימים.
.
פלאגינים ואינטגרציות

ל-H5P יש פלאגינים יציבים עבור המערכות מודל (Moodle), וורדפרס (WordPress) ו-דרופל (Drupal).
לאופן אדקס (Open edX) יש רכיב Xblock מיוחד שמאפשר להטמיע רכיבי H5P.
.
הערות שוליים

↑  אודות הפרויקט, באתר H5P
↑  סוגי תוכן, באתר H5P
↑  מדריך למפתחים, באתר H5P
↑  התקנה, באתר H5P
↑  H5P Xblock, בפורום של Open edX - discuss.openedx.org
1593

שנת 1593 היא השנה ה-93 במאה ה-16. זוהי שנה רגילה, שאורכה 365 ימים. 1 בינואר 1593 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

25 ביולי – אנרי הרביעי מצרפת ממיר את דתו באופן פומבי מפרוטסטנטיות לקתוליות
נולדו

13 במרץ – ז'ורז' דה לה טור, צייר צרפתי (נפטר ב-1652)
נפטרו

6 בפברואר – ז'אק אמיו, מתרגם צרפתי (נולד ב-1513)
30 במאי – כריסטופר מרלו, מחזאי אנגלי (נולד ב-1564)
11 ביולי – ג'וזפה ארצ'ימבולדו, צייר איטלקי (נולד ב-1527)
ראו גם

ילידי 1593‎
נפטרים ב-1593‎